નીચે ઉતરતાં એણે જોયું, કે ખુશખુશાલ ક્લોનોવ્સ્કા તેની રાહ જોતી ઊભી હતી. ક્લોનોવ્સ્કાના સંપર્કકાર્યના કારણે જ તો આ પરીણામ મળ્યું હતું! શરીર પર એક પણ ઘસરકો પડ્યા વગર મોતના મોંમાંથી, ડબલ-બ્રેસ્ટેડ સૂટ પહેરીને શિન્ડલર બહાર આવી રહ્યો હતો. શિન્ડલરને લઈને એ એડલર પાસે આવી. ગેસ્ટાપોએ જ એડલરને ગેટની અંદરના ભાગે પાર્ક કરવાની મંજુરી આપી હતી. ક્લોનોવ્સ્કાનું અજીબ પૂડલ એડલરની પાછળની સીટ પર જ બેઠું હતું.